gl gl gl es en gl gl ast es pt es gl gl gl gl en ast gl gl es en gl en it fr gl es gl gl an es pt en en en gl gl gl gl gl gl gl gl gl gl gl gl gl gl gl es pt en en en gl gl it gl gl gl gl gl pt gl pt gl gl es es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
A loita contra a Mina de Touro chega á vía xudicial - Nós Televisión
Tras recibir datos de Augas de Galicia que confirman as súas denuncias, ADEGA e PDRA levan o caso da Mina de Touro ante o TSXG
A Asociación para a Defensa Ecolóxica de Galiza e a Plataforma en Defensa da Ría de Arousa instan á Fiscalía de Medio Ambiente do TSXG a actuar contra a Mina de Touro. Presentaron no Tribunal información oficial de Augas de Galicia que amosa que os efectos desta explotación de cobre nos ríos, mananciais e augas subterráneas son perxudiciais aínda despois do peche.
Os colectivos teñen confianza en que as probas sustentadas son suficientes para plantexar unha denuncia e “depurar responsabilidades” que, como explica o presidente da PDRA, Xaquín Rubido, non son só privadas. Mediante o Real Decreto  2563/1982, a Xunta ten competencia sobre as minas, o que inclúe “inspeccionar o cumprimento das condicións técnicas, de seguridade e ambientais”. Ademais de dous artigos do Código Penal e da Constitución que fan o caso denunciable.
A contaminación é detectable nunha superficie de 65 km arredor da mina, e constatan dende ADEGA tras o análise dos datos de Augas de Galicia, que xa hai 10 anos que afecta ao río Ulla así como que os tratamentos de rexeneración e control sobre as balsas e ríos da contorna fracasaron á hora de reducir o grao de acidez e de metais pesados. A isto, o secretario executivo da asociación, Fins Eirexas, engade que “en moitos casos superan o límite legal”.
As consecuencias desta contaminación son directas na flora e fauna, pero tamén nos veciños da contorna. As augas do río Ulla abastecen as traídas municipais de auga potable de trece Concellos que en total contan con 150.000 habitates. Trátase das poboacións de Vedra, Boqueixón, Teo, Padrón, Dodro, Rianxo, Boiro, A Pobra do Caramiñal, Ribeira, Pontecesures, Valga, Catoira e Vilagarcía de Arousa.
Alén diso, os efectos na actividade socioeconómica da ría de Arousa, principalmente centrada na produción de moluscos, tamén se está a ver afectada. Acorde aos datos de 2016, os ingresos procedentes da venta de mexilón baixaron considerablemente. Os beneficios das bateas, por exemplo, baixaron un 68,7%; e o do marisqueo e das pequenas embarcacións algo máis do 40%.
Estes datos confirman o que se leva denunciando dende hai anos, polo que dende ADEGA e PDRA solicitan ao Fiscal que fagan as oportunas investigacións para verificar as informacións, e así poder dar cos responsables tanto dentro como fóra das administracións públicas.
A ameaza da mina de Touro
Artigo anteriorRaxoi inicia un expediente contra a empresa adxudicataria dos comedores escolares por non empregar a lingua galega
Seguinte artigo“Que a Transición fora pacífica non significa que estivera exenta de violencia”
ARTIGOS RELACIONADOSMÁIS DO AUTOR
A Plataforma veciñal contra a mina de Touro estrea himno de loita: o ‘Canto da pinga e a lavandeira’
A Plataforma Mina de Touro NON denuncia a “asimetría” no trato que a Xunta dá á empresa e á veciñanza
A loita contra a Mina de Touro chega á vía xudicial
“O Parlamento Galego debería posicionarse: ou coa Mina de Touro ou co Patrimonio”
Crónica do IV Encontro de ContraMINAcción
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.